Słowacyjo, Słowacko Republika (sł.: "Slovensko", "Slovenská republika") – państwo strzōdlōndowe we Ojropie Strzodkowyj. Granica mo ze Austryjōm (127 km), Polskōm (597 km), Czeskōm Republikōm (240 km), Ukrajinōm (98 km) a Madziarōma (678 km). Cołko dugość lōndowyj granicy je 1740 km. Słowacyjo niy mo dostympu do morzo. Do 1993 bōła tajlōm Czechosłowacyje. Stolicōm kraju je Bratysława, kero leży nad Dōnajym, wele granicy ze Austryjōm a Madziarōma. Ôd 2004 roku Słowacyjo je we Ojropejskij Ōniji. Tajluje sie na ôziym tajli, kere majōm miano krajōw.